Alberto Vázquez

Alberto Vázquez Rico, nado na Coruña o 13 de outubro de 1980, é un debuxante de banda deseñada, ilustrador e director de cine galego.

Polo seu traballo no cine gañou catro Premios Goya.

 Traxectoria 
Comezou a estudar Belas Artes na Facultade de Belas Artes de Pontevedra e licenciouse pola Universidade Politécnica de Valencia. O seu labor como debuxante de banda deseñada arrincou en 2001. Foi un dos cofundadores do selo editorial Polaqia, co que publicou o seu primeiro álbum en solitario en 2002. Tamén dirixiu el mesmo fanzines, como Fanzine enfermo, e participou noutros de relevancia ibérica como Nostros somos los muertos ou Dos veces breve. Como ilustrador, ten desenvolvido diversos traballos para xornais e revistas, entre eles El País.

Con todo, comezou a ser coñecido para o gran público pola súa faceta como autor de novelas gráficas. Unha desas obras, Psiconautas, foi levada ao cinema nunha produción guionizada e dirixida conxuntamente por el e mais polo vasco Pedro Rivero, baixo o nome Birdboy. Esta curtametraxe de animación gañou o Premio Goya á mellor curtametraxe de animación e foi preseleccionada para os Óscar.

Posteriormente realizou unha longametraxe baseada nesa curta, Psiconautas, los niños olvidados. O filme gañou o Goya á mellor película de animación en 2017. Nese mesmo ano, Alberto Vázquez levou outro Goya pola súa curta "Decorado".

En 2022 estreouse a súa segunda longametraxe, que levou por título Unicorn Wars e que está baseada nunha curta que realizara anos atrás. O filme valeulle o seu cuarto Premio Goya.

Ademais é percusionista na banda de pop Mano de obra.
 Filmografía 

 Longametraxes 
 Psiconautas, los niños olvidados (2016)
 Unicorn Wars (2022)
 Decorado (2025)

 Curtametraxes 

 Birdboy (2011)
 Sangre de unicornio (2013)
 Decorado (2016)

 Galardóns e nomeamentos 

 Premios Goya 

 Ano  Categoría  Filme  Resultado2011Mellor curtametraxe de animaciónBirdboy Gañador2014Mellor curtametraxe de animaciónSangre de unicornio Nomeado2016Mellor película de animaciónPsiconautas, los niños olvidados Gañador2016Mellor curtametraxe de animaciónDecorado Gañador2022Mellor película de animaciónUnicorn Wars Gañador

 Premio ao Mellor filme de animación no Festival de Derry por Birdboy.
 Premio á Mellor curtametraxe de Animación do Festival de Cans en 2011 por Birdboy.
 Premio Platino á Mellor película de animación por Psiconautas, los niños olvidados.
 Premio á Mellor longametraxe de animación do Festival de Stuttgart por Psiconautas, los niños olvidados.
 Premio á Mellor longametraxe no Festival Internacional de Cine de Animación Golden Kuker de Sofía por Psiconautas, los niños olvidados.
 Premio do xurado á mellor curtametraxe de animación no Festival de Cans (2017) por Decorado. 

 Outros traballos 

 Como debuxante 
 Alter ego (Polaqia, 2002)
 Freda (Edicions de Ponent, 2003), con Kike Benlloch. Nomeado como mellor autor novel nos premios do Salón Internacional de Cómic de Barcelona e para os White Ravens de literatura infantil.
 Psiconautas (Astiberri Ediciones, 2006). Nomeado ao mellor autor revelación nos salóns de banda deseñada de Madrid e Barcelona e ao mellor debuxo no de Barcelona.
 El evangelio de Judas (2007). Premio do público ao mellor debuxo no Salón Internacional de Cómic de Barcelona (2008).

 Como ilustrador 
 Hop Frog, de Edgar Allan Poe (Oqo, 2008)
 Verbas de sal, de Antonio García Teijeiro (Xerais, 2011).
 Poe, de Jordi Sierra i Fabra (Libros del zorro rojo).
 La sombra sobre Innsmouth, de H. P. Lovecraft (Astiberri Ediciones, 2010).

 Como músico 
 Imperio cobra, Mano de obra. 2010
 Cámara de cría, Mano de obra. 2012 (pendente de publicación)

 Notas 

 Véxase tamén 
 Ligazóns externas 
 Web persoal
 Blog en Blogspot.
 Ficha de Alberto Vázquez en IMBb (en inglés).

Categoría:Debuxantes de Galicia
Categoría:Directores de cinema de Galicia
Categoría:Guionistas de Galicia
Categoría:Percusionistas
Categoría:Músicos de Galicia
Categoría:Nados na Coruña
Categoría:Nados en 1980
Categoría:Alumnos da Universidade de Vigo